
చెన్నై : అన్నాడీఎంకే ఎన్నికల గుర్తు ‘రెండు ఆకులు’ కోసం వివాదం కీలక మలుపు తిరిగింది. ఈ వివాదాన్ని పరిష్కరించేందుకు మద్రాస్ హైకోర్టు గడువు విధించింది. వచ్చే నెల 31లోగా ఈ సమస్యను పరిష్కరించాలని ఎన్నికల సంఘాన్ని ఆదేశించింది.అన్నాడీఎంకేలోని పన్నీర్ సెల్వం, శశికళ వర్గాలు ఎన్నికల గుర్తు కోసం ఎన్నికల సంఘాన్ని ఆశ్రయించిన సంగతి తెలిసిందే. ‘రెండు ఆకులు’ గుర్తు తమదంటే తమదంటూ ఈ వర్గాలు ఎన్నికల సంఘానికి అఫిడవిట్లు సమర్పించాయి.వీరిలో ఏ వర్గానికి ‘రెండు ఆకులు’ గుర్తును కేటాయించాలో వచ్చే నెల 31 లోగా నిర్ణయించాలని మద్రాస్ హైకోర్టు మధురై ధర్మాసనం ఎన్నికల సంఘాన్ని శుక్రవారం ఆదేశించింది.

chennai : annadienke ennikala gurtu ‘rendu aakulu’ kosam vivaadam keelaka malupu tirigindi. ee vivaadaanni parishkarinchenduku madras hycortu gaduvu vidhinchindi. vache nela 31loga ee samasyanu parishkarinchaalani ennikala sanghaanni aadesinchindi.annadienkeloni pannir selvam, sasikala vargaalu ennikala gurtu kosam ennikala sanghaanni aasrayinchina sangati telisinde. ‘rendu aakulu’ gurtu tamadante tamadantu ee vargaalu ennikala sanghaaniki affidavitlu samarpinchaayi.veerilo e vargaaniki ‘rendu aakulu’ gurtunu ketayinchalo vache nela 31 loga nirnayinchaalani madras hycortu madhurai dharmasana ennikala sanghaanni sukravaaram aadesinchindi.